Cuneiform Tablet BIN 4 55 (NBC 1705)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na ḫa-tí-tim ú ša-ša-ma-a qí-bi-ma um-ma šu-sú-en₆-ma a-na ḫa-tí-tim qí-bi-ma ṭup-pá-am ḫa-ar-ma-am ša 0.5 ma-na KÙ.BABBAR ša DAM.GÀR ša i-na ṣí-li-a-ni ku-nu-ki-a IGI kur-ub-IŠTAR DUMU i-dí-IŠTAR IGI a-šùr-mu-ta-bi-il₅ kà-ṣa-ar i-na-a ú i-dí-a-bi-im áp-qí-da-ki-ni a-ma-kam ṣí-li-a-ni ku-nu-ki-a a-na {d}UTU-ub-lam ú ku-ṣí dí-na-ma lu-ub-lu-nim ú té-er-tí-ki li-li-kam a-ḫa-tí a-tí šu-ma ṣí-li-a-nu ú ku-nu-ku a-pá-aṭ-ru a-tí ú ša-ša-ma-áš ku-un-kà-ma šé-bi-lá-nim a-pu-tum ṭup-pu-um ša ta-ḫi-tim